**O P Ć I N A D I C M O**



**PRORAČUNSKI VODIČ ZA GRAĐANE**

**PRORAČUN ZA 2020.GODINU**

1. **PRORAČUN I NJEGOV SADRŽAJ**
2. **Proračunska načela**

Proračun je plan prihoda i rashoda za određeno vremensko razdoblje. Za izradu proračuna potrebno je poznavati proračunska načela i to:

* **načelo uravnoteženosti** – prihodi trebaju biti jednaki rashodima te se može koristiti samo onoliko sredstava koliko se prikupi;
* **načelo jedne godine** – proračun se donosi za jednu godinu za koju se se planiraju prihodi i rashodi te sredstva za pokriće obveza preuzetih iz predhodnih godina;
* **načelo jedinstva i točnosti** – prihodi i rashodi svih proračunskih i izvanproračunskih korisnika iskazuju se po funkcijama i programima u iznosu utvrđenom proračunom;
* **načelo univerzalnosti** – znači da prihodi i primici služe za podmirenje svih rashoda i izdataka, osim ako zakonima i odlukama nije drugačije propisano (za financiranje određenih rashoda i izdataka koriste se namjenski prihodi i primici);
* **načelo specifikacije** – svi prihodi trebaju biti raspoređeni po ekononomskoj klasifikaciji i iskazani prema izvorima, a rashodi prema proračunskim klasifikacijama te uravnoteženi s prihodima;
* **načelo transparentnosti** – proraču i svi vezani dokumenti trebaju biti dostupni javnosti i objavljeni u službenom glasilu;
1. **Djelovi proračuna**

Proračun Općine Dicmo za proračunsku godinu donosi općinsko vijeće . Proračun se sastoji od općeg i posebnog dijela te plana razvojnih programa:

* **opći dio proračuna** – sastoji se od Računa prihoda i rashoda te Računa financiranja u kojima su prihodi i primici prikazani po vrstama,a rashodi i izdaci prema ekonomskoj namjeni kojoj služe;
* **posebni dio proračuna** – čine svi planirani rashodi i izdaci razvrstani prema proračunskim klasifikacijama;
* **plan razvojnih programa** – sadrži ciljeve i prioritete razvoja za trogodišnje razdoblje.
1. **Proračunske klasifikacije**

Proračunska klasifikacija predstavlja sustav povezivanja proračunskih prihoda i rashoda po određenim kriterijima:

* **organizacijska** – sadrži povezane i međusobno usklađene cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve;
* **programska** – sadrži rashode i izdatke iskazane kroz aktivnosti i projkte koji su povezani u programe temeljem zajedničkih ciljeva;
* **funkcijka** – sadrži rashode razvrstane prema njihovoj namjeni;
* **ekonomska** – sadrži prihode i primitke prema prirodnim vrstama te rashode i izdatke prema njihovoj ekonomskoj namjeni;
* **lokacijska** – sadrži rashode iizdatke razvrstane za RH i za inozemstvo;
* **izvori financiranja** – sadrži prihode i primitke iz kojih se podmiruju rashodi i izdaci određene vrste i namjene.
1. **Donošenje lokalnog proračuna**
* Ministarstvo financija na temelju smjernica Vlade sastavlj upute za izradu lokalnih proračunate ih dostavlja JLS do 15.08. tekuće godine,
* Temeljem tih uputa, upravna tijela za financije JLS izrađuju i dostavljaju upute svojim proračunskim i izvanproračunskim korisnicima,
* Proračunski i izvanproračunski korisnici izrađuju prijedloge financijskih planova i dostavlju upravnom tijelu za financije do 15.rujna.
* Upravno tijlo za financije razmatra prijedloge i usklađuje financijske planove s procjenjenim prihodima te izrađuje nacrt proračuna za iduću i projekcije za slijedeće dvije godine pa ih dostavlja izvršnom tijrlu (nečelniku) do 15.listopada.
* Općinsi načelnik utvrđuje prijedlog proračuna i projekcije te ih podnosi općinskom vijeću do 15.studenog.
* Općinsko vijeće donosi proračun za iduću godinu i projekcije za dvije godine najkasnije do roka koji omogućava primjenu proračuna od 01.siječnja.
* Općinski načelnik dotavalja proračun Ministarstvu financija u roku od petnaest dana od dana njegovog stupanja na snagu.
1. **PRORAČUN OPĆINE DICMO ZA 2020.GODINU I PROJEKCIJA ZA 2021. I 2022.GODINU**
2. **Prihodi i primici proračuna**

Ukupni prihodi i primici proračuna Općine Dicmo za 2020.godinu planirani su u iznosu od 19.762.000,00 kn. Za 2021.godinu upupni prihodi planirani su u iznosu od 13.216.250,00 kn, a za 2022.godinu 12.717.250,00 kn

Prihodi poslovanja u 2020.godini planirani su u iznosu od 16.703.000,00 kn. U projekciji za 2020.godinu prihodi poslovanja planirani su u iznosu od 10.202.250,00 kn, a za 2021.godinu iznose 11.407.250,00 kn.

Prihodi od prodaje nefinancijske imovine (građevinskog zemljišta) u 2020.godini planirani su u iznosu od 3.059.000,00 kn Za 2021.godinu navedeni prihodi planirani su u iznosu od 3.014.000,00 kn dok za 2022.godinu iznose 1.310.000,00 kn.

1. **Rashodi i izdaci proračuna**

Ukupni rashodi i izdaci proračuna Općine Dicmo za 2020.godinu planirani su u iznosu od 19.527.000,00 kn. Navedeni iznos sadrži rashode poslovanja od 10.912.000,00 kn , rashode za nabavu nefinancijske imovine u iznosu od 8.615.000,00 kn i rashode za otplatu zajmova u iznosu od 235.000,00 kn.

Rashodi poslovanja za 2020.godinu sastoje se od rashoda za zaposlene u iznosu od 2.335.000,00 kn , materijalnih rashoda u iznosu od 6.444.000,00 kn, financijski rashodi u iznosu od 128.000,00 kn, subvencije iznose 30.000,00 kn, pomoći 40.000,00 kn, naknade građanima i kućanostvima iznose 859.000,00 kn i ostalih rashoda u iznosu od 1.650.000,00 kn.

1. **PLANIRANE KAPITALNE INVESTICIJE OPĆINE DICMO U 2020.GODINI**

U 2020.godini u Općini Dicmo za kapitalne investicije planirano je ukupno 10.379.000,00 kn, a one značajnije su:

|  |  |
| --- | --- |
|  Kapitalna investicija | Iznos/kn |
| Izgradnja dječjeg vrtića | 2.000.000,00 |
| Izgradnja ceste od ŽC6120 do RZ | 1.000.000,00 |
| Nabava spremnika (kontejnera) za odvojeno prikupljanje otpada | 100.000,00 |
| Uređenje parkinga i ceste uz groblje u Osoju | 620.000,00 |
| Zeleni park | 750.000,00 |
| Izgradnja javne rasvjete  | 40.000,00 |
| Izgradnja groblja  | 1.000.000,00 |
| Komunalna infrastruktura RZ istok i zapad | 1.440.000,00 |
| Komunalna infrastuktura RZ-zapad | 640.000,00 |
|  |  |

OPĆINA DICMO

Kraj 43

Dicmo Kraj

21232 DICMO

Tel: 021 837 151

Fax: 021 837 466

e-mai: opcina@dicmo.hr